Príloha č. 3

Hodnotenie vplyvu vložených dočasne voľných finančných prostriedkov štátnych podnikateľských subjektov na SZRB 

Pre hodnotenie vplyvu vložených dočasne voľných finančných prostriedkov štátnych podnikateľských subjektov v SZRB je východiskom štruktúra bilancie k 31.5.2009 a základné parametre rizikovej pozície k 31.5.2009

Tab. 1                                                                                                                              v tis. eur        

a)	primeranosť vlastných zdrojov = 50,74 %
b)	rizikovo vážené aktíva = 545 895 tis. eur
c)	operačné riziko = 2 071 tis. eur
d)	ukazovateľ likvidných aktív = = 2,64.

V prípade zvýšenia bilancie SZRB o predpokladaný objem 200 mil. eur sa zmení pasívna a aktívna strana bilancie. Postupným otváraním termínovaných vkladov (TV) vznikne stav trvalo revolvovanej množiny termínovaných vkladov so zostatkovou splatnosťou na pasívnej strane bilancie, ktorých rozloženie dokumentuje tab. č. 2.

Tab. 2    			                             					   v mil. eur
zostatková splatnosť 
do 1M	zostatková splatnosť  1M - 3M	zostatková splatnosť  3M - 6M	Spolu  objem prijatých TV	
30	70	100	200	

Do ukazovateľa likvidných aktív (v zmysle opatrenia NBS č.18/2008 o likvidite), bude do súčtu volatilných pasív vstupovať hodnota TV v závislosti od typu vkladateľa nasledovne:
a)	záväzky voči MF SR alebo voči Štátnej pokladnici z operácií na finančnom trhu, ktoré v ich mene vykonáva Agentúra pre riadenie dlhu a likvidity (ďalej len „ARDAL“) splatné do 1 mesiaca v plnej výške,
b)	záväzky voči právnickým osobám a voči subjektom verejnej správy okrem záväzkov voči MF SR alebo voči Štátnej pokladnici z operácií na finančnom trhu, ktoré v ich mene vykonáva ARDAL, splatných do 1 mesiaca vynásobené koeficientom 0,4,
c)	záväzky voči právnickým osobám a voči subjektom verejnej správy okrem záväzkov voči MF SR alebo voči Štátnej pokladnici z operácií na finančnom trhu, ktoré v ich mene vykonáva ARDAL so zostatkovou splatnosťou viac než 1 mesiac, vynásobené koeficientom 0,3.

Aktívna strana bilancie v nadväznosti na plánované možnosti použitia, získaných dočasne voľných finančných prostriedkov (umiestnenie na peňažnom trhu, poskytovanie úverov a investovanie do cenných papierov) sa zmení a charakteristiku dopadov navýšenia bilančnej sumy na primeranosť vlastných zdrojov a ukazovateľ likvidných aktív dokumentuje kombinácia investovania v dvoch variantoch (tab. č. 4 a 5):

I.	Produkty medzibankového  peňažného trhu – 8 % až 15 %, čo predstavuje čiastku od 16 mil. eur  do 30 mil. eur, ktoré by banka využívala na vyrovnávanie likvidnej pozície. Do ukazovateľa likvidných aktív bude vstupovať hodnota aktív so zostatkovou splatnosťou do 1 mesiaca v 100 %-nej výške. Riziková váha obchodov predstavuje 20 % a primeranosť vlastných zdrojov v prípade realizovaných obchodov v objeme:	a) 8 % =>  16 mil. eur sa zníži o 0,27 %,
b) 15 % => 30 mil. eur sa zníži o 0,51 %

II.	Poskytovanie úverov so splatnosťou do 1 roka vrátane – 12 až 20 %, čo predstavuje čiastku od 24 mil. eur do 40 mil. eur, ktoré by banka využila na poskytovanie úverov klientom s rovnomernými a pravidelnými mesačnými splátkami, pri hodnotení bonity klientov na úrovni ratingovej stupnice SZRB minimálne BBB. Zostatková splatnosť poskytnutých úverov by sa postupným aktivovaním ustálila na týchto hodnotách:

Tab.3                                                                                                                             v mil. eur
Objem úverov	zostatková splatnosť do 1M	zostatková splatnosť 1M-3M	zostatková splatnosť 3M- 6M	zostatková splatnosť 6M-9M	zostatková splatnosť 
9M-12M	Spolu úvery	
12 % = 24 mil. eur	2	4	6	6	6	24	
20 % = 40 mil. eur	3	7	10	10	10	40	

Do  ukazovateľa likvidných aktív bude vstupovať hodnota úverov so splatnosťou do 1 mesiaca, čo sú 2 mil. eur, resp. 3 mil. eur. Riziková váha úverov predstavuje 100% a primeranosť vlastných zdrojov v prípade poskytovania krátkodobých úverov v objeme:	a) 12 % => 24 mil. eur sa zníži o 2,03 %,
		b) 24 % => 40 mil. eur sa zníži o 3,30 %.

III.	Investovanie do cenných papierov – 65 až 80 %, čo predstavuje čiastku od 130 mil. eur do 160 mil. eur na nákup štátnych dlhopisov, cenných papierov, štátnych pokladničných poukážok do portfólia SZRB. V prípade nákupu štátnych cenných papierov (vo výške 130 mil. eur alebo 160 mil. eur) vstúpi do hodnoty likvidných aktív suma cenných papierov po aplikovaní zrážky, ktorej výška je určená v závislosti od zostatkovej doby splatnosti cenného papiera. V súčasnosti najvyššia zrážka pri cenných papieroch, kde emitentom je štát predstavuje hodnotu 10 %, čo znamená, že do ukazovateľa likvidných aktív vstupuje suma minimálne 117 mil. eur alebo 144 mil. eur. Keďže riziková váha týchto štátnych cenných papierov predstavuje 0 % (bezrizikové), primeranosť vlastných zdrojov sa nezmení.

Variant 1 (tab. č. 4):
- produkty  medzibankového peňažného trhu 8 % = 16 mil. eur
- úvery 12 % = 24 mil. eur
- bezrizikové CP 80 % so splatnosťou nad 10 rokov = 160 mil. eur
•	hodnota CP vstupujúca do ukazovateľa likvidných aktív = 160*(1-0,1) = 144 mil. eur
•	TV sú prijaté od právnických osôb (TV so zostatkovou splatnosťou do 1M vstupujú do menovateľa ukazovateľa likvidných aktív násobené koeficientom 0,4 a TV nad 1M koeficientom 0,3)
•	primeranosť vlastných zdrojov = 48,44 %
•	ukazovateľ likvidných aktív = 2,59
Tab. 4

Variant 2 (tab. č. 5):
- produkty medzibankového peňažného trhu 15 % = 30 mil. eur
- úvery 20 % = 40 mil. eur
- bezrizikové CP 65 % so splatnosťou nad 10 rokov = 130 mil. eur
•	hodnota CP vstupujúca do ukazovateľa likvidných aktív = 130*(1-0,1) = 117 mil. eur
•	TV sú prijaté od právnických osôb (TV so zostatkovou splatnosťou do 1M vstupujú do menovateľa násobené koeficientom 0,4 a TV nad 1M koeficientom 0,3)
•	primeranosť vlastných zdrojov = 46,96 %
•	ukazovateľ likvidných aktív = 2,57

Tab. 5